als_Latn dik_Latn sag_Latn
KG i ANEA në takimin e tij stinor duke miratuar edhe një tjetër rezolutë kundër Iranit, ka ripërsëritur pretendimet e mëparshme kundër programit paqësor bërthamor iranian. Në rezolutën e fundit ky këshill ka pretenduar se Irani shpërfill përpjekjet ndërkombëtare për ndërprerjen e pasurimit të uraniumit në Iran. Anëtarët e këshillit në fjalë në rezolutën e tyre kanë shprehur shqetësimet e radhës mbi pretendimet mbi progresin e programit bërthamor të Iranit dhe njëkohësisht kanë pretenduar se bëjnë përpjekje për progresin e procesit diplomatik kundrejt Iranit. Rezoluta e miratuar në KG të ANEA, u përpilua dhe u programua nga 6 vendet përbërëse të grupit 5+1. Nga ana tjetër vendet anëtare të grupit të vendeve të paangazhuara NAM ka vënë theksin në zbatimin e marrëveshjeve në traktatin NPT në Iran dhe njëkohësisht nënvizuan nevojshmërinë e përcaktimit të modaliteteve për zgjidhjen e çështjeve mes Iranit dhe ANEA. Gjithashtu grupi NAM nuk ka folur aspak mbi pretendimet që parashtrohen mbi Iranin dhe thotë se duke qenë se Irani nuk ka marrë fakte lidhur me këto pretendime, mbështet publikimin e këtyre fakteve. RII shpeshherë është shprehur e interesuar për të poseduar dokumentacionin e plotë dhe me shpjegime të pretendimeve të parashtruara lidhur me dyshimet në programin paqësor bërthamor të saj. Por fatkeqësisht ANEA nuk i ka marrë parasysh kërkesat e Iranit. Në brendësi të kësaj agjencie ekzistojnë duar të fshehta dhe të qarta të cilat nuk lejojnë që çështja e programit bërthamor të Iranit të marrë rrjedhën e saj normale. Qeveritë perëndimore dhe në krye të tyre Amerika, për të mbajtur çështjen bërthamore të Iranit në kuadër të pretendimeve të pabaza dhe mbi tryezën e KG të ANEA, parandalojnë çdo përpjekje për përcaktimin e modaliteteve për eliminimin e dyshimeve mbi programin paqësor bërthamor të Iranit. RII përgjatë 10 viteve të kaluara me ANEA ka patur lidhje të mira dhe konstruktive, mirëpo kjo agjenci e ndikuar nga vendet dhe qeveritë perëndimore, pa asnjë shkak ka krijuar dyshime mbi programin paqësor bërthamor të Iranit dhe herë pas here shton kërkesat e saj nga Irani. Nëse hedhim një vështrim mbi presionet e Amerikës dhe të vendeve evropiane aleate të saj mbi programin bërthamor të Iranit, vihet re shumë qartë se sa herë marrëdhëniet mes Iranit dhe ANEA kanë qenë të mira dhe konstruktive, këto presione janë shtuar. Në këtë mënyrë arrihet përfundimi se programi paqësor bërthamor i Iranit, për vendet perëndimore është vetëm një pretekst për të ushtruar presione, pasi problemi kryesor i tyre nuk është programi në fjalë por vetë sistemi i RII.
Hazreti Ajetollah El Ozma Khamenei shpeshherë ka deklaruar se programi paqësor bërthamor i Iranit për perëndimin është vetëm një pretekstin për të ushtruar presione mbi RII. Muaj më parë lideri suprem i revolucionit islamik lidhur me këtë çështje ka thënë: Problemi kryesor i tyre qëndron tek një popull i cili ka marrë vendim të jetë i pavarur, të mos i nënshtrohet shtypjes dhe ta publikojë atë, si dhe kombeve të tjera tu japë mesazhin se e ka bërë këtë punë dhe do të bëjë akoma më shumë". Siç thekson Ajetollah Khamenei, objektivi kryesor i fuqive ekspansioniste kundrejt programit paqësor bërthamor të Iranit, është bllokimi i rrugës së popullit iranian drejt progresit dhe zhvillimi shkencor. Ai në një fjalim të tij thekson: "Nuk ka dyshim se aparatet programuese dhe vendimmarrëse të vendeve rivale e din mirë se Irani nuk synon prodhimin botës atomike, pasi RII për nga ideologjia, bindja dhe jurisprudenca, posedimin e armës atomike e konsideron mëkat të madh dhe beson se mbajtja e një arme të tillë është e kotë, shumë e dëmshme dhe shumë e rrezikshme". " RII botës synon ti tregojë se posedimi i bombës atomike nuk është element që sjell fuqi dhe se fuqia nuk vjen me anë të armëve atomike. Fuqia e bazuar në armët atomike mund të thuhet dhe këtë do ta bëjë populli iranian",- tha në fjalën e tij lideri suprem i revolucionit islamik. Hazreti Ajetollah Khamenei duke theksuar se presionet, sanksionet, kërcënimet dhe terroret nuk mund të sjellin rezultat, pasi populli iranian do të vazhdojë rrugën e tij të progresit shkencor. Ajetollah Khamenei shtoi: Këto presione dhe sanksione në vetvete dëshmojnë për dobësinë e fuqive ekspansioniste dhe nga ana e tjetër ato forcojnë akoma më shumë populli iranian i cili është në dijeni të irritimit të armikut kundrejt objektivave dhe rrugës së drejtë të zgjedhur prej tij të cilat do ti ndjekë edhe në të ardhmen. Ashtu siç thekson lideri suprem i revolucionit, RII nga aspekti moral dhe ideologjik, posedimin e armëve atomike e konsideron mëkat të madh dhe beson se posedimi i një arme të tillë është shumë e rrezikshme dhe e padobishme. BS u shpërbë edhe pse kishte centralet më të mëdha atomike në botë. Amerika gjithashtu edhe pse posedon armë atomike ajo nuk ka arritur të zbatojë politikat e saj ekspansioniste në shumë vende të botës. Pas shpërbërje së ish-BS, siguria mori kuptim të ri dhe arma atomike nuk konsiderohet si mjet për plotësimin e sigurimit. Edhe burimet perëndimore shumë herë kanë pohuar se RII nuk synon prodhimin e armëve atomike.
Sajti Global Research, më 11 prill pasi njoftoi shtimin e programeve agjenturore dhe të spiunazhit të Amerikës në Iran shkruan: Shtimi i monitorimeve të Amerikës mbi programin bërthamor të Iranit nuk ka dhënë rezultat, edhe pse Amerika për këtë ka përdorur qindra avionë spiunazhi. Me këtë veprim Amerika vetëm sa ka shtuar frikën e vendeve të tjera nga RII për shkak të pretendimeve për prodhimin e armëve atomike. Ndër të tjera ky sajt shkruan: Qe nga koha e ardhjes së Obamës në pushtet, numri i agjentëve të CIA-s që punojnë mbi Iranin nga dhjetëra agjentë është shtuar në qindra të tillë. Pentagoni përpiqet të tregojë se Irani po arrin kapacitetin e duhur për prodhimin e bombës atomike, por deri tani nuk ja ka arritur qëllimit dhe nuk ka paraqitur asnjë fakt". Global Research në fund shkruan: Pa marrë parasysh faktin se shkelja e hapësirës ajrore të Iranit është e ligjshme apo e jashtëligjshme, nëse vendet perëndimore do të arrijnë të zbulojnë edhe faktin më të vogël që të dëshmojë pretendimet për prodhimin e bombës atomike në Iran, lajmi do të bëjë bujë duke u transmetuar në faqet e para të mediave. Mirëpo deri tani kjo nuk ka ndodhur. Burime të shumta informative në Amerikë në vitin 2007 kanë deklaruar se Irani në programin e tij bërthamor nuk synon prodhimin e bombës atomike. Hazreti Ajetollah Khamenei në kuadër të takimit të grupit NAM në Teheran u takua me sekretarin e përgjithshëm të OKB z. Ban Ki Moon dhe duke theksuar se Amerika është në dijeni të plotë të programit bërthamor të Iranit tha: Amerikanët janë në dijeni të plotë se Irani nuk kërkon prodhimin e bombës atomike, por ata kërkojnë vetëm pretekste. Lideri suprem i revolucionit islamik duke vënë në dukje përpjekjet e perëndimit për të krijuar dëmtime interneti dhe teknike me anë të softuerëve si Stuxnet, deklaroi: Pse ANEA deri tani nuk ka mbajtur qëndrim ndaj kësaj ngjarjeje? Hazreti Ajetollah Khamenei lidhur me kërcënimet bërthamore kundër Iranit nga ana e kreut të ekzekutivit Amerikan, iu drejtua z. Ban Ki Moon dhe tha: Nga OKB pritet që menjëherë të reagojë ndaj këtyre kërcënimeve. Ai duke ritheksuar se qëndrimi zyrtar i RII është bazuar në ndalimin e prodhimit dhe përdorimit të bombës atomike theksoi; Ky qëndrim është rezultat i besimit fetar dhe jo për hir të Amerikës apo vendeve perëndimore. Në fund të takimit me sekretarin e përgjithshëm të OKB Ajetollah Khamenei theksoi: Në çështjen e çarmatimit bërthamor mos mbani anën e asnjë fuqie dhe shfrytëzoni në mënyrë sa më të mirë, mundësinë që aktualisht ju është dhënë. Ai i rikujtoi z. Ban Ki Moon sloganin e RII që është: " Energji atomike për të gjithë, armë atomike për askënd".
als_Latn als_Latn als_Latn